ΚΑΝΟΝΙΣΜΟΣ (ΕΟΚ) αριθ. 526/87 ΤΗΣ ΕΠΙΤΡΟΠΗΣ της 20ής Φεβρουαρίου 1987 σχετικά με ορισμένες λεπτομέρειες εφαρμογής του κανονισμού (ΕΟΚ) αριθ. 3528/86 του Συμβουλίου για την προστασία των δασών στην Κοινότητα από την ατμοσφαιρική ρύπανση
Η ΕΠΙΤΡΟΠΗ ΤΩΝ ΕΥΡΩΠΑΟΚΩΝ ΚΟΙΝΟΤΗΤΩΝ,
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
τον κανονισμό (ΕΟΚ) αριθ. 3528/86 του Συμβουλίου της 17ης Νοεμβρίου 1986, για την προστασία των δασών στην Κοινότητα από την ατμοσφαιρική ρύπανση(1), και ιδίως το άρθρο 4 παράγραφος 4,
Εκτιμώντας:
ότι σύμφωνα με το άρθρο 4 παράγραφος 2 του κανονισμού (ΕΟΚ) αριθ. 3528/86, τα πειράματα και τα σχέδια για το πρώτο έτος εφαρμογής του εν λόγω κανονισμού πρέπει να υποβάλλονται στην Επιτροπή εντός τριών μηνών μετά την έναρξη ισχύος του κανονισμού αυτού; ότι πρέπει, επομένως, μέχρι να θεσπιστεί το σύνολο των λεπτομερειών εφαρμογής του εν λόγω κανονισμού, να θεσπιστούν ήδη οι διατάξεις οι σχετικές με την παρουσίαση των εν λόγω πειραμάτων και σχεδίων;
ότι οι αιτήσεις συμμετοχής σε διαγωνισμούς, οι οποίες υποβάλλονται στο πλαίσιο των κοινοτικών ενεργειών για την προστασία των δασών κατά της ατμοσφαιρικής ρύπανσης, όσον αφορά τα σχέδια επιτόπιων πειραμάτων, τα δοκιμαστικά σχέδια και τις επιδείξεις, πρέπει να περιέχουν όλα τα αναγκαία στοιχεία για την εξέταση των σχεδίων αυτών σύμφωνα με τους στόχους και τα κριτήρια του κανονισμού (ΕΟΚ) αριθ. 3528/86;
ότι τα στοιχεία αυτά πρέπει να παρέχονται με ενιαίο τρόπο για να διευκολύνεται η ταχεία εξέταση και ο συγκριτικός έλεγχος των αιτήσεων;
ότι τα μέτρα που προβλέπονται από τον παρόντα κανονισμό είναι σύμφωνα με τη γνώμη της Επιτροπής για την προστασία τους δάσους;
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Αρθρο 1
1.Οι αιτήσεις οικονομικής ενίσχυσης από την Κοινότητα για την πραγματοποίηση:
α)των επιτοπίων πειραμάτων προκειμένου:
-να βελτιωθούν οι γνώσεις για την ατμοσφαιρική ρύπανση στο δάσος και για τις επιπτώσεις της σ'^αυτό, και
-να αναπτυχθούν οι μέθοδοι διατήρησης και αναδάσωσης των δασών που έχουν υποστεί ζημίες, καθώς και
β)των δοκιμαστικών σχεδίων και επιδείξεων που συμβάλλουν στο να βελτιωθούν οι μέθοδοι παρατήρησης και μέτρησης των ζημιών που προξενούνται στα δάση, υπό την έννοια του άρθρου 4 παράγραφος 1 του κανονισμού (ΕΟΚ) αριθ. 3528/86, πρέπει να περιέχουν τα στοιχεία και τα έγγραφα που καθορίζονται ειδικά στα παραρτήματα.
2. ^Οι αιτήσεις υποβάλλονται σε τρία αντίγραφα με τον τρόπο που αναφέρεται στα παραρτήματα.
3. ^Αιτήσεις που δεν πληρούν τις προϋποθέσεις που καθορίζονται στις παραγράφους 1 και 2 δεν λαμβάνονται υπόψη.
Αρθρο 2
Ο παρών κανονισμός αρχίζει να ισχύει την τρίτη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Βρυξέλλες, 20 Φεβρουαρίου 1987.